钦定古今图书集成/理学汇编/文学典/第005卷 > 邵博闻见后录 > 《文字避讳》
## 钦定古今图书集成/理学汇编/文学典/第005卷 > 邵博闻见后录 > 《文字避讳》

司马迁父名谈，故《史记》无“谈”字，改赵谈为赵同；范煜
父名泰，改郭泰、郑泰俱为太。杜甫父名闲，故诗中无
“闲”字。其曰“邻家闲不违”者，古本“问不违”；“曾闪朱旗北
斗闲”者，古本“北斗殷。”李翱父名楚，今故所为文，皆以
今为兹。独韩退之因李贺作讳辩，持言征之说，退之
父名仲卿，于文不讳也。《曹志》为植之子，其奏云：“干不
植彊。”不讳其父名也。吕岱为吴臣，其《书》云：“功以权成。”
不讳其君名也。